Strategic Command

Strategic Command, tidligere Joint Forces Command, er en overkommando i det britiske forsvaret som forvalter felleskapasiteter fra de tre forsvarsgrenene; Royal Navy, British Army og Royal Air Force. Kommandoen ble etablert i 2012 på bakgrunn av en rapport fra juni 2011 som anbefalte opprettelsen av en felleskommando med oppgave å levere spesifikke militære kapasiteter på tvers av forsvarsgrenene og lede utviklingen av fellesoperativ krigføring, eksperimentering og lærdomsforvaltning.

Sjefen for Strategic Command har den militære graden admiral, general eller air chief marshal (OF-9 i henhold til STANAG 2116).

Ansvarsområder
 Stabssjefen er sjef for for Permanent Joint Operating Bases, som leverer forsvar og sikkerhet til britiske oversjøiske territorier og gir Storbritannia mulighet til å projisere militærmakt globalt.

 British Forces Cyprus – Akrotiri og Dekelia
 British Forces South Atlantic Islands – Falklandsøyene og Sør-Georgia og Sør-Sandwichøyene
 British Forces Gibraltar – Gibraltar
 British Indian Ocean Territory – Diego Garcia

 Defence Intelligence (DI), med ca. 4000 mannskaper, er den sentrale organisasjonen for strategisk militær etterretning. DI har hovedsakelig ansvar for etterretning og rådgivning til politikkutvikling, deployering og forskningsbeslutninger, i samarbeid med andre statlige organer, allierte, EU og NATO.

 Joint Forces Cyber Group (JFCyG) ble opprettet i mai 2013 og planlegger og koordinerer britisk cyberkrigføring. JFCyG leder fellesoperative cyberavdelinger forlagt til GCHQ Cheltenham og MOD Corsham, Joint Cyber Unit (Reserve) og Information Assurance-avdelinger.

 Defence Medical Services (DMS) består av militært og sivilt sanitetspersonell fra alle tre forsvarsgrener. DMS ledes av generalkirurgen (Surgeon General) fra hovedkvarteret i Staffordshire.

Referanser

Eksterne lenker
 

Storbritannias forsvar
Etableringer i 2012